Audioslave - Wikipedia

# Audioslave

### Na Galipedia, a wikipedia en galego.

Audioslave é un grupo de rock estadounidense formada no ano 2001 polo antigo líder de Soundgarden, Chris Cornell (voz), e os integrantes da desaparecida Rage Against the Machine Tom Morello (guitarra), Tim Commerford (baixo) e Brad Wilk (batería).

## [editar] Biografía

### [editar] Formación da banda

En outubro de 2000 Zack de la Rocha, a voz de Rage Against the Machine deixaba a banda, mentres os tres integrantes que quedaban comezaban a buca dun novo vocalista e o futuro de Rage Against the Machine era incerto. En Los Angeles, por medio do produtor Rick Rubin, os tres integrantes (Tom Morello, Tim Commerford e Brad Wilk recibiron ao vocalista Chris Cornell para un ensaio.

Cornell viña dunha longa e exitosa carreira con Soundgarden, que durou ata 1997, e xa lanzara un álbum en solitario, Euphoria Morning, en 1999. A repercusión dese disco, máis melódico e menos pesado, foi modesta, dividindo a moitos dos antigos fans de Soundgarden.

### [editar] Primeiros problemas

A "química" entre os ex-Rage Against the Machine e o ex-Soundgarden sorprendeu ata aos propios músicos, e en pouquísimo tempo unha banda nova estaba surxindo. Pero para que o proxecto fose adiante, os músicos tiveron que enfrontarse a varios inconvenientes:

- Discográficas: existían contratos en vigor con dúas discográficas distintas e rivais. Por unha banda a Epic/Sony Music de Rage Against the Machine e pola outra a A&M/Interscope do grupo Universal, discográfica de Chris Cornell. Através dun acordo raro na industria fonográfica, conseguido despois dunha difícil negociación, permitíuselles aos músicos seguir adiante.
- Cuestionamentos: o ruxe ruxe sobre a nova banda non tardou en surxir na internet, o que dividíu tanto aos fans de Rage Against the Machine como aos de Soundgarden. Do lado de Rage Against the Machine, os fans lamentaban a perda de identidade do grupo, xa que Cornell representaba un camiño ben diferente da firmeza política e da influencia hip-hop de Zack de la Rocha. Do outro lado, xa moitos fans de Soundgarden repudiaban a Cornell xustamente por entrar nun grupo vulgarmente tachado de rap-metal. E mesmo entre aqueles que admiraban a Chris Cornell e que o acompañaran na súa carreira en solitario, cuestionábase a coherencia do músico, xa que a unión con Rage Against the Machine significava un camiño radicalmente oposto ao de Euphoria Morning. Pero, sen facder caso a ese tipo de manifestacións, o futuro Audioslave permaneceu unido e disposto a demostrarlle a todos o que aínda era posible facer e atingir novos horizontes co novo traballo.
- Turbulencias: por pouco, Audioslave non acabou antes mesmo de comezar. Aparte de contar con dúas discográficas, a banda inicialmente contaba con dúas empresas distintas que levaban as súas carreiras, os "managers". Dun lado, a empresa que coida da de Chris Cornell e do outro a empresa que defendía os intereses de Rage Against the Machine. En marzo de 2002, a banda (que aínda non tiña nome) anunciou a participación na xira Ozzfest (o maior festival itinerante de rock da actualidade nos Estados Unidos, promovido por Ozzy Osbourne). Con todo concretado, datas e horarios dos concerto, Chris Cornell anuncia que está fóra, tanto da xira Ozzfest como da banda. Foi un novo choque para a base de fans da nova banda. Pero a Epic continuou anunciando que o disco sería lanzado e en pouco tempo Cornell estaba de volta para quedar. E a partir de entón, o grupo pasou a contar con só un manager, da empresa The Firm, de Los Angeles.
- Nomes: primeiro, o proxecto foi bautizado como Civilian (na época do Ozzfest, era así como era coñecido o grupo). Pero acontece que xa existía unha banda co nome Civilian, e foi preciso procurar outro nome. Chris Cornell suxeríu Audioslave e ningué na banda opúxose. Só que tamén existía un Audioslave. Desta vez, a banda resolveu chegar a un acordo coa banda homónima para continuar sendo Audioslave.
- Demos: durante o proceso de transmisión dixital de demos gravadas en Los Angeles a Chris Cornell en Seattle, as cancións caíron en mans erradas. Pouco tempo despois 13 temas de Audioslave circulaban libremente pola internet.

### [editar] O disco de estrea

O seu primeiro disco, Audioslave, chegou finalmente ás tendas en novembro de 2002 e tivo un éxito moderado (gañou o disco de ouro pola venda de 500.000 copias antes do final de 2002). A estrea de Audioslave en directo foi no programa Late Show de David Letterman o día 25 de novembro dese ano. Despois dalgúns concertos illados en decembro, a banda pasou boa parte de 2003 excursionando para divulgar o álbum.

### [editar] Out of Exile

En 2005 Audioslave lanza o segundo álbum, Out of Exile, en maio. O disco foi novamente producido por Rick Rubin. Out of Exile tivo unha grande repercusión nas listas, conquistando a cima da Billboard e en diversos países. Para o lanzamento, a banda viaxou a Cuba para facer unha inédita presentación na illa de Fidel Castro. O concerto foi gravado para lanzamento en DVD. Despois diso, a banda partíu para unha xira europea, onde a novidade foi a inclusión de clásicos de Soundgarden e Rage Against the Machine no setlist. Antes de excursionar polos Estados Unidos, a banda voltou ao estudio para traballar en novas cancións.

## [editar] Discografía

- Audioslave 2002 (Interscope / Epic)
- Out of Exile 2005 (Interscope)
- Revelations 2006 (Sony)

## [editar] Ligazóns externas

Páxina oficial da banda (en inglés)
Páxina sobre o rock dos 90 (en portugués)

Traído desde "http://gl.wikipedia.org../../../a/u/d/Audioslave.html"

Categorías: Grupos musicais | Grupos de rock | Grupos de música de Estados Unidos

##### Views

- Artigo
- Discusión
- Revisión actual

##### Procura

##### Outras linguas

- Česky
- Deutsch
- English
- Español
- Suomi
- Français
- עברית
- Magyar
- Italiano
- 日本語
- Nederlands
- Norsk (bokmål)
- Polski
- Português
- Simple English
- Slovenčina
- Shqip
- Svenska
- Türkçe